Foto, antagelig ved bryllupet, av Harry Longabough og hans kone Etta Place, 1901.
**Harry Alonzo Longabaugh** (født 1867 i Mont Clare i Pennsylvania i USA, antatt død 7. november 1908 ved San Vicente i Bolivia), bedre kjent som **Sundance Kid**, var en amerikansk fredløs tog- og bankraner. Han var også med i en kriminell røverbande som kalte seg «The Wild Bunch».

Liv og virke
------------

### Bakgrunn

Harry A. Longabaugh ble født i 1867 på våren i 122 Jacobs Street i Mont Clare i Pennsylvania. Familien var fattig, og dypt religiøs. Hans foreldre var Josiah og Annie (Place) Longabaugh. Han hadde to brødre, Elwood og Harvey, og to søstre, Samanna og Emma. Den unge Harry forlot hjemmet og dro til Vesten den 30. augusti 1882, da bare femten år gammel. Familien bodde da i en på 354 Church Street i Phoenixville i Pennsylvania.

### Lovløs

Han ble fanget inn av ordensmakten i Miles City i Montana. Han tok navnet «Sundance Kid» etter å ha vært fengslet i 18 måneder i Sundance Prison i Sundance for hestetyveri og hadde et tett samarbeid med Robert Leroy Parker, bedre kjent under tilnavnet Butch Cassidy. Sammen med andre bander hadde «The Wild Bunch» et tilholdssted ved Hole-in-the-Wall Pass nord i Wyoming, men flyttet ofte omkring. 

Fra 1896 til 1901 stod røverbanden bak mer enn ett dusin tog- og bankran. En rekke mennesker ble drept av gjengen, blant dem fem politifolk. Det ble hengt opp «Dead or alive-etterlysninger i store deler av landet, med dusører på inntil 30.000 dollar for opplysninger som førte frem. De gjemte seg og slo til for det meste i Wyoming og i Montana. Pinkertons detektivbyrås folk, anført av Charlie Siringo, jaktet på dem i en årrekke.

I 1901 dro Sundance og Butch Cassidy til New York, og kom seg videre på skipet *Herminia* til Buenos Aires til Argentina, og deretter til Bolivia. De to ble drept av soldater i Bolivia i 1908. De fleste historikere som har befattet seg med saken anser at det er korrekt at det var ved denne skyteepisoden at de døde.

Det har vært påstått at det ikke er deres lik som lå i gravene, noe som har blitt undersøkt med uklare resultater. Det gikk rykter at begge overlevde i Uruguay eller i USA under andre dekknavn. Det finnes også tegn som er blitt tolket som om Sundance dro tilbake til USA og døde der i 1936. Den den dødes DNA har ikke passet.

Populærkultur
-------------

I filmen *Butch Cassidy and the Sundance Kid* (1969) ble Sundance Kid spilt av Robert Redford. Redford kalte opp filmfestivalen Sundance filmfestival etter sin figur i filmen.

Det svenske rockebandet Kent spilte inn en låt med tittelen «Sundance Kid» for albumet *Vapen & ammunition* (2002).

Referanser
----------

1. ↑   NUKAT, NUKAT autoritetspost n2013130896[Hentet fra Wikidata]
2. ↑   National Archives-ID, oppført som Harry Alonzo Longabaugh, US National Archives-ID 26444802, besøkt 9. oktober 2017[Hentet fra Wikidata]
3. ↑   Find a Grave, oppført som Harry Alonzo Longabaugh, Find a Grave 70569444, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6xp766x, besøkt 9. oktober 2017[Hentet fra Wikidata]
5. ↑   Find a Grave, besøkt 29. august 2019[Hentet fra Wikidata]
6. ↑  «Butch & Sundances ville reise». *Bokasin*. 28. august 2017. Besøkt 17. mars 2018.
7. 1 2  Jaramillo, Arthur J. (29. juli 2009). «Carbon County Outlaws: Butch Cassidy». *Wyoming: Carbon County Facts and Fiction*. Besøkt 19. januar 2019.
8. ↑  Mims, Bob (14. januar 1996). «Did Butch Cassidy and Sundance Kid Die in Bolivia? Yes, but…». *LA Times*.

Eksterne lenker
---------------

* (en) Sundance Kid – kategori av bilder, video eller lyd på Commons
* «Harry Alonzo «Sundance Kid» Longabaugh». *Old West Outlaw* **(engelsk)**. Find a Grave. 29. mai 2011. Besøkt 17. mars 2018.

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN
 |